Συγκριτική αποτίμηση της ποιότητας της μάθησης και της επικοινωνίας στο πλαίσιο των δια ζώσης και των ηλεκτρονικών Ομαδικών Συμβουλευτικών Συναντήσεων: Απόψεις των φοιτητών των μεταπτυχιακών προγραμμάτων Επιστήμες της Αγωγής και Εκπαίδευση Ενηλίκων του ΕΑΠ A comparative evaluation of learning and communication quality at live and online Group Counselling Sessions, according to students of postgraduate programs in Education Sciences and Adult Education of HOU
Authors: ΜΑΡΤΣΟΥΚΟΥ ΑΝΑΣΤΑΣΙΑ , ΠΑΠΑΔΗΜΗΤΡΙΟΥ ΣΟΦΙΑ 
Published: February 2020

ΠΕΡΙΛΗΨΗΣτόχος της έρευνας, είναι να αναδειχθούν τα πλεονεκτήματα και τα μειονεκτήματα των δια ζώσης και των ηλεκτρονικών ΟΣΣ με βάση τους άξονες της μάθησης και της επικοινωνίας. Μέσω επιλογής της σχετικής βιβλιογραφίας, παρουσιάζονται οι βασικές θεωρητικές θέσεις για το θέμα της έρευνας καθώς και τα ευρήματα προγενέστερων σχετικών ερευνών. Ο πληθυσμός από τον οποίο επιλέχθηκε το δείγμα για την έρευνα, αφορά μεταπτυχιακούς φοιτητές του ΕΑΠ από τα προγράμματα «Επιστήμες της Αγωγής» και «Εκπαίδευση Ενηλίκων». Με τη μέθοδο της βολικής δειγματοληψίας και τη χρήση ερωτηματολογίων και ατομικών γραπτών συνεντεύξεων, συγκεντρώθηκαν ποσοτικά και ποιοτικά δεδομένα, τα οποία αναλύθηκαν στη συνέχεια μέσω του στατιστικού προγράμματος SPSS. Ερμηνεύοντας τα αποτελέσματα της έρευνας όσον αφορά την αποτελεσματικότητα των δια ζώσης ΟΣΣ του ΕΑΠ στη μαθησιακή διαδικασία, το μεγαλύτερο ποσοστό των συμμετεχόντων δήλωσε υψηλό βαθμό ικανοποίησης και το ίδιο ισχύει και για τις ηλεκτρονικές ΟΣΣ του ΕΑΠ. Όσον αφορά την αποτελεσματικότητα της επικοινωνίας στις δια ζώσης ΟΣΣ του ΕΑΠ, το μεγαλύτερο ποσοστό των συμμετεχόντων δήλωσε την ικανοποίησή του και μάλιστα προτιμά την «πρόσωπο με πρόσωπο» επικοινωνία για τη δημιουργία διαπροσωπικών σχέσεων και συνεργασίας με τους διδάσκοντες και τους συμφοιτητές του. Σχετικά με την ποιότητα της επικοινωνίας στις ηλεκτρονικές ΟΣΣ του ΕΑΠ, οι συμμετέχοντες δήλωσαν ικανοποίηση αφενός, αφετέρου υπήρξαν και αντίθετες απόψεις ανάλογα με τις προσωπικές εμπειρίες. Ωστόσο, από τα αποτελέσματα της έρευνας αναδείχθηκε ο καίριος ρόλος των ηλεκτρονικών ΟΣΣ του ΕΑΠ όσον αφορά τη χρήση τους ως εργαλείο υποστήριξης της μάθησης και ψυχολογικής ενθάρρυνσης των φοιτητών συμπληρωματικά προς τις δια ζώσης ΟΣΣ και επιπλέον, η χρήση τους ως εργαλεία διασύνδεσης του ΕΑΠ, των διδασκόντων και των φοιτητών με τα υπόλοιπα εκπαιδευτικά ιδρύματα της χώρας και του εξωτερικού για μαθησιακά θέματα. ABSTRACTThis research aims at highlighting the advantages and disadvantages of face to face Group Consulting Sessions (GCS) and the online ones, on the basis of learning process and communication. Through selection of the relative bibliography, the basic theoretical approaches of the research topic and the results of prior research are presented. The population from which the sample of this research was selected, includes postgraduate students of Hellenic Open University (HOU) attending the “Education Sciences” and “Adult Education” programs. The quantitative and qualitative data were collected through the convenient sampling method and the use of questionnaires and personal interviews. The data were analyzed through the SPSS statistical software. Subsequently, the interpretation of the research results is presented. More specifically, as far as the effectiveness of the learning process in face to face GCS of HOU is concerned, the higher percentage of the research participants has declared a high degree of satisfaction and the same applies to the electronic GSS of HOU. As far as the effectiveness of communication in face to face GCS of HOU is concerned, the higher percentage of the participants has declared its satisfaction and declared its preference for “face to face” communication for the creation of interpersonal relations and cooperation with the teachers and the rest of the students. Furthermore, as far as the quality of communication in GCS of HOU is concerned, participants declared their satisfaction on the one hand but on the other there were contrary views depending on personal experiences. However, the crucial role of the electronic GCS of HOU was highlighted as far as their use as supportive tools of learning and psychological encouragement of students complementary to face to face GCS is concerned. Furthermore, the same applies to their use as interconnection tools of HOU, teachers and students with the rest of educational institutions of Greece and abroad for learning issues.